اظہار حق گوئی اور حق پسندی حضرت انسؓ کے نمایاں اوصاف ہیں ، خلافت شیخین کے بعد ایسے نوجوان جو اسلامی تعلیم سے بیگانہ تھے حکومت کے ذمہ دار عہدوں پر مقرر ہوئے اس لیے بیشتر اوقات ان سے ایسے افعال سرزد ہو جاتے تھے جو قرآن و حدیث کے بالکل خلاف تھے ، اصحاب رسول ﷺ نے جنھوں نے اپنی جان بیچ کر اسلام کا سودا کیا تھا اس طرز کو گوارا نہ کرسکتے تھے اوران کے جوش ایمانی میں ایک ہیجان پیدا ہوتا تھا اور وہ ملامت کرنے والوں کی ملامت کی پروا کیے بغیر اظہا حق پر آمادہ ہو جاتے تھے ،حضرت انسؓ آنحضرتﷺ کے بعد زمانہ دراز تک بقید حیات رہے،بڑے بڑے جبار اور قہار امرا سے ان کو سابقہ پڑا جو بالاعلان احکام شریعت کی خلاف ورزی کرتے تھے،حضرت انسؓ سنت نبویﷺ کو پامال دیکھ کر آپے سے باہر ہو جاتے تھے اور مجمع عام میں ایسے امرا کو تنبیہ کرتے تھے ۔
Entity: شریعت — Type: /law